ऐसे में हमारे समाज और देश में वैलेंटाइंस डे जैसे मौके की अहमियत और भी बढ़ जाती है. इस रोमांटिक फैस्ट के बहाने युवा कालेज, स्कूल और अपनी सोसायटी में एकदूसरे से अपने प्यार, दोस्ती और अपनत्व का इजहार कर लेते हैं और आपसी रिश्तों को सकारात्मक दिशा की ओर ले जाते हैं. पढ़ाई के साथसाथ अगर यूथ रोमांस भी कर लेता है तो इस में बुराई क्या है. हमारा समाज जिस तरह से युवाओं को कट्टरता व सामाजिक भेदभाव की खाई में धकेलना चाह रहा है, उस से उन्हें ऐसे ही रूमानी त्योहार बचा सकते हैं.